**Bērnu drošība vasarā\***

Vasaras brīvlaikā daudzi bērni mājās paliks vieni, tādēļ vecākiem jāiemāca bērni regulāri pastāstīt:

* **kurp** bērni nolēmuši doties;
* **ar ko kopā** dosies;
* **cik ilgi**.

Ikvienam vecākam jābūt spējīgam atbildēt uz jautājumu, kur atrodas un ar ko nodarbojas viņa nepilngadīgais bērns.

|  |  |
| --- | --- |
| **Ceļu satiksmes drošība** | * Šķērso ielu pa **gājēju pāreju** vai pie  **zaļās gaismas** signāla gājēju **luksoforā!**
* Pirms ceļa šķērsošanas **paskaties** pa kreisi, pa labi un vēlreiz pa kreisi!
* **Pārliecinies**, vai visi transportlīdzekļi patiešām ir apstājušies!
* **Ceļu nedrīkst šķērsot** vietā, kur ir nožogojums vai barjera.
* Vilciena sliedes šķērso tikai tam paredzētās vietās – **pa gājēju tiltiem, gājēju pārejām, dzelzceļa pārbrauktuvēm.**
* Pirms sliežu šķērsošanas **apstājies** un **pārliecinies**, vai nebrauc vilciens.
* Ja tuvojas vilciens un ir aizvērta dzelzceļa pārbrauktuve, **nekādā gadījumā to nešķērso!**
 |
| **Drošība pie ūdens** | * **Izvēlies oficiālu peldvietu!** Ja tuvumā nav šādu peldvietu, tad tādas peldvietas, kuru krasts ir lēzens, ar cietu pamatu, bez lielas straumes un atvariem.
* **Bērns bez vecākiem vai draugiem** **nedrīkst** peldēties atklātās ūdenstilpēs!
* Vizinoties ar laivu, kuteri vai kādu citu peldlīdzekli, **obligāti uzvelc glābšanas vest!**
* **Nelec ūdenī!** Ne uz galvas, ne ar kājām. Tas var beigties ar smagām traumām vai nāvi.
* Ūdenī un pie peldbaseina **negrūsties** un **nelec virsū** **citiem**, **neskraidi**, **neapdraudi** savu un citu bērnu drošību!
 |
| **Ugunsdrošība** | * **Atgādiniet** bērniem, kā pareizi uzlādēt elektroierīces, piemēram, tālruņus un datorus, ievērojot ražotāju noteiktās instrukcijas **nedrīkst pārkarst**!
* **Pārrunājiet**, kā droši lietot plīti, paliekot mājās bez pieaugušā!
 |
| **Ekipējums traumu riska mazināšanai** | * Braucot ar velosipēdu vai skrejriteni, galvā **obligāti jābūt aizsprādzētai aizsargķiverei.**
* **Aprīko** velosipēdu ar gaismas atstarotājiem!
* **Pārbaudi** - bremzēm jābūt darba kārtībā!
* Braukt ar elektriskajiem skrejriteņiem ir atļauts **no 14 gadu vecuma ar derīgu velosipēdista vadītāja apliecību**. Ar tiem ir jāpārvietojas pa [velosipēdu](https://www.mammamuntetiem.lv/maja-un-darzs/iepirksanas/47773/macinam-draudzigu-velosipedu-izvele-kas-janem-vera)ceļu.
* Ja ar elektrisko skrejriteni pārvietojies pa ietvi, **priekšroka ir gājējiem.**
* **Ievēro** atbilstošu braukšanas **ātrumu**, lai neapdraudētu ne sevi, ne citus!
* Diennakts tumšajā laikā obligāti **lieto** gaismu atstarojošu apģērbu vai vesti!
 |
| **Drošība, izvēloties rotaļu un pastaigu vietas**  | * **Neizvēlies** pastaigāties un rotaļāties jaunbūvēs un pamestās ēkās!
 |

**\***Materiāls sagatavots, izmantojot Valsts ugunsdzēsības un glābšanas dienesta materiālus.